Z A P I S N I K

1. (konstituirajuće) sjednice Vijeća Mjesnog odbora Šestine,
26. lipnja 2025.


	Sjednica se održava u prostorima Gradskog ureda za Mjesnu samoupravu, promet, civilnu zaštitu i sigurnost, Zagreb, Šestinski Trg 10, 26. lipnja 2025., s početkom u 11,00 sati.
Temeljem odredbe članka 50. stavka 2. Odluke o izborima članova vijeća gradskih četvrti i članova vijeća mjesnih odbora (4/13, 5/17, 7/17, 2/19, 28/20, 8/21, 10/21 - pročišćeni tekst i 3/25), predsjeda Goran Rogić, viši stručni referent u Gradskom uredu za mjesnu samoupravu, promet, civilnu zaštitu i sigurnost.
Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost svih članova Vijeća i otvara konstituirajuću sjednicu Vijeća Mjesnog odbora Šestine.
	
	Na prijedlog predsjedatelja Vijeće bez rasprave, jednoglasno, utvrđuje


DNEVNI RED

1. Zaključak o osnivanju i izboru članova Mandatnog povjerenstva – donošenje 
      zaključka,
1. Zaključak o Izvješću Mandatnog povjerenstva o provedenim izborima za članove 
            Vijeća Mjesnog odbora Šestine – donošenje zaključka,
1. Zaključak o izboru predsjednika Vijeća – donošenje zaključka,
1. Zaključak o Izboru potpredsjednika Vijeća – donošenje zaključka,
1. Pitanja, prijedlozi i obavijesti.

[bookmark: Text10]Predsjedatelj najavljuje da će – sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, predsjedati prvi izabrani član Vijeća s kandidacijske liste koji je dobio najveći broj glasova.  
 
NAZOČNI IZABRANI ČLANOVI VIJEĆA:
Kruno Vuk, Ivana Mijatović, Jure Tomičić i Jadranka Apostolovski

NAZOČNI ZAMJENICI IZABRANIH ČLANOVA VIJEĆA:
            Vesna Osmec, Reana Senjković Svrčić, Mirando Mrsić, 

OSTALI NAZOČNI:
	- Goran Rogić, viši stručni referent u Gradskom uredu za mjesnu samoupravu, promet, civilnu zaštitu i sigurnost
	- Snježana Ordanić, viša stručna savjetnica, koordinatorica za rad tijela mjesne samouprave u Područnom odsjeku Centar u Gradskom uredu za mjesnu samoupravu, promet, civilnu zaštitu i sigurnost
	- Mirela Gašpert Bertić, stručni referent u Gradskom uredu za mjesnu samoupravu, promet, civilnu zaštitu i sigurnost
Predsjeda Kruno Vuk, kao privremeni predsjedatelj u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.

Predsjedatelj konstatira da je nazočno 7 izabranih članova, odnosno zamjenika članova, od ukupno 7 članova Vijeća, što znači da Vijeće može pravovaljano odlučivati te otvara nastavak sjednice.


Ad 1. Zaključak o osnivanju i izboru članova Mandatnog povjerenstva – donošenje 
          zaključka

Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.
	Bez rasprave, Vijeće jednoglasno donosi


Z A K LJ U Č A K
o osnivanju i izboru članova Mandatnog povjerenstva


	1. Osniva se Mandatno povjerenstvo Vijeća Mjesnog odbora Šestine (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika: Reana Senjaković Svrčić
	za članove:       1. Jure Tomičić i
			 2. Kruno Vuk

	Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 


Ad 2. Zaključak o Izvješću Mandatnog povjerenstva o provedenim izborima za članove 
          Vijeća Mjesnog odbora Šestine – donošenje zaključka

Predsjednik  Mandatnog povjerenstva podnosi izvješće. (Potpisano izvješće prilaže se ovom zapisniku.) 
Predsjedatelj otvara raspravu.

	Bez rasprave,  Vijeće jednoglasno donosi

Z A K LJ U Č A K
o Izvješću Mandatnog povjerenstva o provedenim izborima za članove
Vijeća Mjesnog odbora Šestine


           1. Prihvaća se Izvješće Mandatnog povjerenstva o provedenim izborima  za članove  Vijeća Mjesnog odbora Šestine s prijedlogom za verifikaciju mandata članovima Vijeća. 

           2.  Verificiraju se mandati sljedećim članovima Vijeća:	
           							
1. VESNA OSMEC 				MARIJA SELAK RASPUDIĆ – NEZAVISNA
LISTA - MARIJA SELAK RASPUDIĆ – NL

2. KRUNO VUK 				MARIJA SELAK RASPUDIĆ – NEZAVISNA
LISTA - MARIJA SELAK RASPUDIĆ – NL

3. IVANA MIJATOVIĆ 			MARIJA SELAK RASPUDIĆ – NEZAVISNA
LISTA - MARIJA SELAK RASPUDIĆ – NL

4. REANA SENJKOVIĆ SVRČIĆ 		MOŽEMO! - POLITIČKA PLATFORMA – 
MOŽEMO! SOCIJALDEMOKRATSKA 
PARTIJA HRVATSKE - SDP

5. MIRANDO MRSIĆ 			MOŽEMO! - POLITIČKA PLATFORMA – 
MOŽEMO! SOCIJALDEMOKRATSKA 
PARTIJA HRVATSKE – SDP

6. JURE TOMIČIĆ 				HRVATSKA DEMOKRATSKA 
ZAJEDNICA - HDZ
DOMOVINSKI POKRET - DP
HRVATSKA STRANKA UMIROVLJENIKA - HSU
HRVATSKA SELJAČKA STRANKA - HSS

7. JADRANKA APOSTOLOVSKI 		HRVATSKA DEMOKRATSKA ZAJEDNICA - HDZ
DOMOVINSKI POKRET - DP
HRVATSKA STRANKA UMIROVLJENIKA - HSU
HRVATSKA SELJAČKA STRANKA – HSS

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se zaključku./

3. Ovaj će se Zaključak dostaviti Gradskom uredu za mjesnu samoupravu, promet, civilnu zaštitu i sigurnost


Ad 3. Zaključak o izboru predsjednika Vijeća – donošenje zaključka

	Predsjedatelj obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća.
              Prijedlog – da se za predsjednika izabere Kruno Vuk - podnijeli su članovi: Jure Tomičić, Jadranka Apostolovski i Ivana Mijatović.
            /Prijedlog se prilaže zaključku./
	
            Predsjedatelj otvara raspravu.

	Budući da nitko ne traži riječ predsjedatelj poziva izabrane članove Vijeća da dizanjem ruke daju svoj glas ponuđenim kandidatima. Predsjedatelj daje na glasovanje prijedlog:

	Za kandidata Krunu Vuka glasovalo je 7 članova Vijeća.

Predsjedatelj utvrđuje da je kandidat Kruno Vuk jednoglasno izabran za predsjednika  i konstatira da Vijeće donosi


Z A K LJ U Č A K
o izboru predsjednika 
Vijeća Mjesnog odbora Šestine

	1. Za predsjednika Vijeća Mjesnog odbora Šestine izabran je Kruno Vuk.

	2. Ovaj će zaključak biti objavljen na oglasnoj ploči u sjedištu Mjesnog odbora.

	Predsjednik zahvaljuje članovima Vijeća na ukazanom mu povjerenju i nastavlja predsjedati.


Ad 4. Zaključak o Izboru potpredsjednika Vijeća – donošenje zaključka

	Predsjednik obavještava članove Vijeća da je u skladu s Poslovnikom Vijeća podnesen jedan prijedlog za izbor potpredsjednika Vijeća.
              Prijedlog – da se za potpredsjednika izabere Jure Tomičić - podnijeli su članovi: Kruno Vuk, Vesna Osmec i Jadranka Apostolovski.
            /Prijedlog se prilaže zaključku./

Predsjednik otvara raspravu.

	Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas jednom od ponuđenih kandidata. Predsjednik daje na glasovanje prijedlog. 
	Za kandidata Juru Tomičića glasovalo je 7 članova Vijeća.

Predsjednik utvrđuje da je kandidat Jure Tomičić jednoglasno izabran za potpredsjednika i konstatira da Vijeće donosi



Z A K LJ U Č A K
o izboru potpredsjednika
Vijeća Mjesnog odbora Šestine
	

1. Za potpredsjednika Vijeća Mjesnog odbora Šestine izabran je Jure Tomičić.

	2. Ovaj zaključak bit će objavljen na oglasnoj ploči u sjedištu Mjesnog odbora.

            Predsjednik čestita izabranom potpredsjedniku.
            Potpredsjednik zahvaljuje članovima Vijeća.


Ad 5. Pitanja, prijedlozi i obavijesti

	Daljnjih pitanja, prijedloga i obavijesti nije bilo, predsjednik Vijeća Mjesnog odbora zaključuje konstituirajuću sjednicu.
	

Dovršeno u 11,25 sati.


KLASA: 024-08/25-001/751
URBROJ: 251-13-11-4/009-25-8
Zagreb, 26. lipnja 2025.
			

Zapisnik vodila:

Mirela Gašpert Bertić



Predsjednik
Vijeća Mjesnog odbora Šestine:
Kruno Vuk

